laion/Wikipedia-Exotic huggingface dataset:
אבי יעקבי

אבי (ג'ק) יעקבי הוא קצין בדרגת תת-אלוף במילואים בצה"ל, טייס קרב בחיל האוויר הישראלי, כיהן כמפקד בסיס נבטים, מפקד בסיס רמת דוד וראש מטה אמצעים מיוחדים במטכ"ל. יעקבי גדל בקיבוץ גונן, בנם של בנימין וריקי, הוא הבכור מבין 10 אחים, שלושה מהם שירתו אף הם כטייסים בחיל האוויר, בהם אל"ם עידו יעקבי שהיה מפקד בית הספר לטיסה. גיסו הוא אלוף נמרוד שפר, עמיתו לקורס הטיס. הוא גדל בבית דתי ובגיל 16 החליט להסיר את הכיפה. התגייס לחיל האוויר ב-1979, סיים קורס טיס מספר 96 ב-1981 והוכשר כטייס קרב. הוא שירת בטייסת מטוסי סקייהוק ובמלחמת לבנון שירת כטייסת מטוסי כפיר. לאחר המלחמה עשה עשה הסבה למטוסי F-16 "נץ" בטייסת הסילון הראשונה. ב-1986 היה חבר משלחת חיל האוויר לארצות הברית לקליטת ראשוני מטוסי ה-F-16 "ברק" וערך את טיסת הבכורה עליהם בישראל. הוא שימש סגן מפקד טייסת הסילון הראשונה. ב-1989 יצא ללימודי ארכיטקטורה בטכניון אותם סיים כמצטיין נשיא, ובהמשך שירותו בחיל האוויר פיקד על טייסת 253 (טייסת "נץ"). בשנים 1997–1999 פיקד על טייסת 109 (טייסת "ברק"). לאחר מכן שירת כראש ענף תכנון במטה חיל האוויר. ב-2001 מונה למפקד בסיס נבטים וב-2003 למפקד בסיס רמת דוד. בתפקידיו הבאים שירת כסגנו הצבאי של האחראי על אגף אמצעים מיוחדים במשרד הביטחון וראש מטה האמצעים המיוחדים במטכ"ל. השתחרר משירות הקבע ב-2010. הוא המשיך לשרת כטייס קרב במילואים עד 2015 ולאחר מכן המשיך לשרת כמדריך טיסה בבית הספר לטיסה. בפרישתו היה שיאן הטיסות בחיל האוויר, עם יותר מ-4,000 שעות טיסה. לאחר שחרורו כיהן כיו"ר תוכנית "שותפות 2000", ארגון שהוקם על ידי קהילת דטרויט לתמיכה בפרויקטים בגליל. כן עבד בחברת בטר פלייס, כראש מטה וסגן נשיא לענייני תפעול. הוא בעל תואר שני בדיפלומטיה וביטחון מאוניברסיטת תל אביב. ב-2018 הצטרף לחברה גט פבריק הישראלית, כסמנכ"ל תפעול. ביולי 2022, מונה יעקבי למנכ"ל החברה במקומו של אלרם גורן. אריאלה רינגל-הופמן, משפחה מעופפת, ידיעות אחרונות, המוסף לשבת, 24 ביוני 2005 דן פישל, שבט אחים ביטאון חיל האוויר, מס' 113(214), פברואר 1997 חגי גלבוע, ‏ברקים בשמי העמק, באתר חיל האוויר הישראלי מבט עם יעקב אילון - תת אלוף אבי ג'ק יעקבי, שיאן הטיסות בחיל האוויר פורש, סרטון באתר יוטיוב אמיר אורן, אמיר אורן | אבות ובנים, באתר הארץ, 14 בספטמבר 2009 שי טל ועמית דרנגר, ‏ברק בעיניים, באתר חיל האוויר הישראלי אמיר אורן‏, תיבדק היעלמות 300 מ' שקל במשרד הביטחון, באתר וואלה, 27 במרץ 2006 שינויים בצמרת שותפות 2000 מאיר אורבך, חברת המחסנים הרובוטיים פבריק מפטרת יותר מ-120 עובדים בישראל ובעולם, באתר כלכליסט, 13 ביולי 2022
צבתנאים

צַבְתָנָאִים (שם מדעי: Dermaptera) היא סדרה של חרקים. מאפיין בולט של הסדרה הם גנובתנים דמויי צבת ועל שום כך נקראים צבתנאים. הכנפיים קרומיות גדולות ומקופלות מתחת לכנפיים הראשיות. עם כ-1,800 מינים מתועדים ב-10 משפחות, הסדרה נחשבת לקטנה יחסית בקרב החרקים, אם כי הצבתנאים עצמם מוכרים ופזורים בכל רחבי העולם, ומינים מסוימים חודרים גם לבתים כמו הצבתן נקוד בישראל. לסדרה זו כמה תת-מחלקות עיקריות: תת-סדרה Archidermaptera הפריטים נכחדו. תת-סדרה Forficulina Pygidicranidae Diplatyidae Anisolabididae Labiduridae Apachyidae Spongiphoridae Chelisochidae Forficulidae (צבתניים) תת-סדרה Hemimerina Hemimeridae תת-סדרה Arixenina Arixeniidae מדיה וקבצים בנושא צבתנאים בוויקישיתוף צבתנאים, באתר ITIS (באנגלית) צבתנאים, באתר NCBI (באנגלית) צבתנאים, באתר Animal Diversity Web (באנגלית) צבתנאים, באתר האנציקלופדיה של החיים (באנגלית) צבתנאים, באתר GBIF (באנגלית) צבתנאים, באתר אנציקלופדיה בריטניקה (באנגלית) אלבום צבתנאים מישראל באתר החרקים של ישראל. ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
באקטריה

בַּאקְטְרִיָה היא אזור עתיק במרכז אסיה השוכן בימינו בשטחה של מזרח אפגניסטן, פקיסטן ומעט באוזבקיסטן, בטג'יקיסטן ובסין המודרניות. צורתה הגאוגרפית של באקטריה יחד עם שכנתה הדרומית ארכוסיה היא כשל פרסה. גבולותיה הדרומיים, המזרחיים וצפוניים עוברים בהרים גבוהים כמו הינדו-כוש הרי פמיר ואילו גבולה הצפון-מערבי עובר לאורך נהר אמו דריה שאורכו כ-2,400 ק"מ. העיר החשובה באזור הייתה באקטרה (כיום באלך באפגניסטן) שנתנה לכל האזור את שמו. באקטריה היא אזור עתיק, בעל היסטוריה עשירה והייתה ביתן של תרבויות עתיקות רבות. מיקומה הגאוגרפיה האסטרגי על אם הדרך בין הערבה האירואסייתית להודו הקנה לה מעמד כלכלי חשוב. בעת העתיקה הייתה מרכז לסחר בזהב שנכרה בסיביר והופץ דרכה למערב. השפעתה הכלכלית החשובה הייתה בין המאה ה-6 לפנה"ס למאה ה-6 לספירה. במאה ה-6 לפנה"ס נכבשה על ידי האימפריה הפרסית והייתה לסטראפיה (מחוז) חשובה בה. האימפריה הפרסית התרסקה כתוצאה מפלישתו של אלכסנדר הגדול והתנתקה ממנה הלכה למעשה. בסוס, האחשדרפן (מושל המחוז) של באקטריה המשיך את ההתנגדות לכובש המוקדוני, אך הובס (ב-329 לפנה"ס). בתקופה ההלניסטית הייתה חלק מהאימפריה הסלאוקית ובהמשך הוקמה בה הממלכה היוונית של באקטריה. השלטון ההלניסטי לא האריך ימים ונפל תחת גלי כיבוש של נוודים ממוצא איראני. במהלך תקופה זו נעלם השם "באקטריה" מהשימוש והאזור איבד את ייחודו. האזור נכבש על ידי מוסלמים במאה ה-7. מים שקטים חודרים עמוק – אמרה זאת יוחסה לתושבי באקטריה על ידי קווינטוס קורטיוס רופוס. מדיה וקבצים בנושא באקטריה בוויקישיתוף Bactria, the history of a forgotten Empire Bactria from the earliest times to the extinction of Bactrio-Greek rule in the Punjab The Euthydemid Coinage of Bactria: Further Hoard Evidence from Aï Khanoum באקטריה, באתר ליוויוס (באנגלית) באקטריה, באנציקלופדיה איראניקה (באנגלית) באקטריה, באתר אנציקלופדיה בריטניקה (באנגלית) הצבא הבאקטרי, (באנגלית) באקטריה, באתר המוזיאון הלאומי של אפגניסטן (באנגלית) באקטריה, באתר אנציקלופדיית ההיסטוריה העולמית (באנגלית) באקטריה, באתר אנציקלופדיה בריטניקה (באנגלית) De Rebus Gestis Alexandri Magni, VII. iv. 13 ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
תחום כוכבי

באנליזה וקטורית, תחום כוכבי הוא תחום השומר על ישרים סביב נקודת אמצע מסוימת. תחום כזה קרוי תחום כוכבי, מפני שניתן לדמיין אותו במישור הממשי כמעין כוכב. השימוש הנפוץ בתחום מסוג זה הוא בלמת פואנקרה, הקובעת כי כל תבנית דיפרנציאבילית סגורה היא גם מדויקת בתחום פתוח וכוכבי. נאמר כי Ω ⊂ R n {\displaystyle \Omega \subset {\mathbb {R} }^{n}} הוא תחום כוכבי, אם קיימת z ∈ Ω {\displaystyle z\in \Omega } כך שלכל x ∈ Ω {\displaystyle x\in \Omega } הקטע שבין z ל-x כולו מוכל בתחום. כלומר, { z + t ( x − z ) : t ∈ [ 0 , 1 ] } ⊆ Ω {\displaystyle \{z+t(x-z):t\in [0,1]\}\subseteq \Omega } . הנקודה z מכונה הכוכב של Ω {\displaystyle \Omega } . בישר הממשי, כל קטע הוא תחום כוכבי. כל תחום קמור הוא כוכבי. כל תחום כוכבי הוא כוויץ, ולכן בפרט פשוט קשר וקשיר מסילתית. משפט אלכסנדר נותן תנאי הכרחי ומספיק להיותם של תחומים מסוימים כוכביים. אוסף הכוכבים של תחום כוכבי הוא קבוצה קמורה. תבנית דיפרנציאלית קבוצה קמורה מדיה וקבצים בנושא תחום כוכבי בוויקישיתוף תחום כוכבי, באתר MathWorld (באנגלית)
צ'יננדגה

צ'יננדגה (בספרדית: Chinandega) היא בירת מחוז צ'יננדגה בניקרגואה. העיר נמצאת במרחק של 134 קילומטרים צפון-מערבית למנגואה, בירת ניקרגואה. עוד לפני בואם של הספרדים לאזור ניקרגואה במאה ה-16, צ'יננדגה הייתה כפר ילידי. ההתיישבות הספרדית בכפר התחילה ב-1796. ב-15 במרץ 1835 צ'יננדגה קיבלה מעמד של עיירה, וב-2 בספטמבר 1839 היא קיבלה מעמד של עיר. ב-1858 ניקרגואה חולקה למחוזות וצ'יננדגה הפכה להיות בירת מחוז צ'יננדגה. העיר נפגעה משיטפון קשה שנגרם על ידי הוריקן מיטש ב-1998. העיר היא מרכז כלכלי ומסחרי חשוב באזור. הדבר נובע בין היתר מקרבתה ללאון, העיר השנייה בגודלה בניקרגואה, ולקורינטו, עיר נמל חשובה. הכלכלה המקומית מתבססת על חקלאות, הכוללת גידול קנה סוכר, גידול מקנה ותעשייה. את העיר משרת נמל התעופה צ'יננדגה. מדיה וקבצים בנושא צ'יננדגה בוויקישיתוף צ'יננדגה, באתר אנציקלופדיה בריטניקה (באנגלית)
דובוי

דוֹבּוֹי (בבוסנית: Doboj, בסרבית קירילית: Добој) היא עיר ורשות מקומית בצפון רפובליקה סרפסקה אשר בבוסניה והרצגובינה, השוכנת לגדות הנהר בּוֹסְנָה וסמוכה לעיר דרוונטה. תיעוד ראשון בכתב להימצאותו של יישוב במקום קיים מ-1415, אם כי ידוע שמצודת דובוי השוכנת בסמוך לעיר הוקמה במהלך המאה ה-14 בתקופת שלטונה של ממלכת בוסניה. ב-1468 נכבשה דובוי על ידי האימפריה העות'מאנית והעות'מאנים שלטו באזור עד 1878, עת סופחה בוסניה לאימפריה האוסטרו-הונגרית. לאחר מלחמת העולם הראשונה נכללה דובוי בשטחי ממלכת יוגוסלביה. באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה אותה תוך ימים אחדים. האזור הועבר לחזקת שלטון הבובות של מדינת קרואטיה העצמאית שנשלטה על ידי האוסטאשה. לאחר המלחמה נכללה דובוי בשטחי יוגוסלביה וב-1992, לאחר התפרקות יוגוסלביה נכללה בשטחי בוסניה והרצגובינה. קהילה יהודית ספרדית קמה במקום בראשית המאה ה-19. ב-1880 הוקם בית הכנסת ולצידו תלמוד תורה. ב-1910 מנתה הקהילה 101 נפשות וב-1931 נמנו בדובוי 108 יהודים. בפרוץ מלחמת העולם השנייה התגוררו בדובוי 60 יהודים ולאחר כיבוש יוגוסלביה על ידי גרמניה הנאצית הם גורשו למחנה ההשמדה יאסנובאץ. לאחר המלחמה חזרו מקצת מיהודי דובוי להתגורר בעיר. בכפר פְּרְנְיָאבוֹר וֶלִיקִי(אנ') השוכן בשטח הרשות המקומית דובוי התגלה מונומנט יהודי שתוארך למאה ה-15 והיה כתוב בכתב גלגוליטי. אתר האינטרנט הרשמי של דובוי (בסרבית) מדיה וקבצים בנושא דובוי בוויקישיתוף הקהילה היהודית בדובוי, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמ' 89. אתרי מורשת יהודית בבוסניה והרצגובינה, באתר אוניברסיטת סירקיוז, עמוד 37 (באנגלית).
צמר סלעים

צמר סלעים הוא כינוי לסיבים מינרליים מלאכותיים (בדומה לפיברגלס), העשוי מבזלת ומסלעים אחרים, שמטרתו לבודד מחום ומרעש. החומר מיוצר על ידי הזרמת אוויר על פני סלע מותך, או סיבוב הסלע המותך במהירות גבוהה, בדומה לייצור צמר-גפן מתוק. צמר מינרלי הומצא לראשונה בשנת 1840, בוויילס, על ידי אדוארד פָּארי. הוא הוכנס לייצור מסחרי בשנת 1871, בגרמניה. צמר סלעים הוא חומר פריך, הנוטה להתפורר ולגרום לגירויים בעור, בדרכי הנשימה ובעיניים, וסוגים מסוימים שלו הוכחו כמסרטנים. עם זאת, הסוג הנפוץ, המשמש לבידוד ביתי אינו נמצא ברשימה זו. לוחות משמשים לבידוד תרמי ואקוסטי, כחוסמי אש או כמבודדי קול. שמים אותם בקירות גבס לפי התקן למטרות אקוסטיות ולגגות כדי למנוע איבוד או חדירה של חום, כמו כן באולפני הקלטות משתמשים בהן למטרות אקוסטיות. מזרנים משמשים לכיסוי צינורות חמים עד כ-750 מעלות צלזיוס, ולבידוד אקוסטי של גנרטורים וכדומה. תרמילים משמשים כשרוולי בידוד לצינורות בחום גבוה מ-250 מעלות. בנוסף לשימושו כחומר בניה, משמש צמר הסלעים כמדיום לגידול צמחים בהידרופוניקה. מדיה וקבצים בנושא צמר סלעים בוויקישיתוף IARC Monographs on the Evaluation of Carcinogenic Risks to Humans, Volume 81 (2002), Man-made Vitreous Fibres (שימו לב כי אף כי לא כל החומרים הנ"ל הוכחו כמסרטנים, אין זה אומר כי אינם מסוכנים לבריאות) ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
סטפן רופייה

סטפן רופייה (בצרפתית: Stéphane Ruffier; נולד ב-27 בספטמבר 1986 בבאיון, צרפת), הוא כדורגלן עבר צרפתי ששיחק בעמדת השוער. רופייה התחיל בגיל 6 לשחק בקבוצת אביון באיון שבעיר הולדתו. בהתחלה הוא שיחק כחלוץ, בעקבות גובהו, אולם יכולותיו הטכניות המוגבלות מנעו ממנו להתקדם. יחד עם מאמן הקבוצה, הוא מחליט לעבור לעמוד בין הקורות. בעמדת השוער הוא גילה יכולות גבוהות ומתקדם מהר מאוד לרמות הגבוהות. ב-2003 הוא עבר לקבוצת הנוער של מונקו ושנתיים מאוחר יותר הוא עולה לקבוצה הבוגרת. בעונת 2005/6 הוא הושאל לקבוצת נעוריו ששיחקה בליגה השלישית בצרפת שם הוא שימש כשוער ראשון ולאחר שנת השאלה הוא שב למונקו שם הוא שימש ששוער שני לפאביו רומא. הוא שותף במספר משחקים מועט ובעונת 2008/9, לאחר מעברו של רומא למילאן, הוא התחיל לשמש כשוער ראשון עד לעונת 2010/11. בתום העונה מונקו יורדה ליגה ורופייה עובר לסנט אטיין. ב-2008, במקביל להפיכתו לשוער ראשון במונקו הוא זומן לנבחרת צרפת בכדורגל עד גיל 21 בה הוא שיחק רק שלושה משחקים. ב-2010 זומן לראשונה לסגל הרחב של הנבחרת הבוגרת של צרפת לקראת מונדיאל 2010 אולם אינו נמצא ב-23 השחקנים שנוסעים למונדיאל. לאחר כישלון צרפת במונדיאל הוא זומן על ידי המאמן דידייה דשאן כשוער ראשון ומשחק במשחק הידידות נגד נורווגיה. לאחר מכן הוא לא מזומן לנבחרת צרפת עד למאי 2013 שבעקבות פציעתו של סטיב מנדנדה הוא זומן לשמש כשוער שני להוגו לוריס. לאחר מכן הוא מזומן שנית לשמש כשוער שני ללוריס במונדיאל 2014 בעקבות פציעה נוספת של מנדנדה. סנט אטיין גביע הליגה הצרפתית: 2013 מדיה וקבצים בנושא סטפן רופייה בוויקישיתוף סטפן רופייה, באתר Transfermarkt סטפן רופייה, באתר Soccerway סטפן רופייה, באתר BDFutbol סטפן רופייה, באתר WorldFootball.net סטפן רופייה, באתר National Football Teams סטפן רופייה, באתר FootballDatabase.eu סטפן רופייה, באתר ESPN פרופיל המאמן, באתר Transfermarkt
סנטה אנה (אל סלוודור)

סנטה אנה (בספרדית: Santa Ana) היא בירת מחוז סנטה אנה והעיר השנייה בגודלה באל סלוודור. העיר נמצאת במרחק של 64 קילומטרים מסן סלוודור, בירת אל סלוודור. העיר הייתה קיימת כהתיישבות ילידית עוד לפני בואם של הספרדים במאה ה-16. ידוע שהיא הוקמה על ידי בני המאיה, אך לא ידוע מתי הוקמה בדיוק ומה היה שמה המקורי. כעבור כמה מאות שנים בני הפיפיל היגרו לאור, השתלטו על ההתיישבות וקראו לה "סיווטווקאן". באזור שנת 1200 העיר נהפכה לבירת מחוז במדינת בני הפיפיל. הספרדים כבשו את העיר ב-1528. ב-1569 הם העניקו לה את השם סנטה אנה, שמשמעותו היא "אנה הקדושה". ב-1812 סנטה אנה קיבלה מעמד של עיירה. ב-1824, מספר שנים לאחר קבלת העצמאות מספרד, סנטה אנה קיבלה מעמד של עיר. העיר נפגעה במהלך מלחמת האזרחים באל סלוודור, בין השנים 1979 ו-1992, מה שגרם להגירה של תושבים רבים מהעיר. הכלכלה המקומית מסתמכת על תעשייה, בעיקר על טקסטיל ומוצרי מזון, גידול מקנה, חקלאות, הכוללת גידול אורז, תירס, קפה, קנה סוכר והדרים, כרייה ותיירות. בעיר נמצאות מספר אוניברסיטאות, בהן האוניברסיטה הקתולית של המערב והאוניברסיטה האוטונומית של סנטה אנה. העיר נמצאת במסלולו של הכביש הפאן-אמריקאי, שמקשר בין הקצוות הצפוניים והדרומיים של יבשת אמריקה. לסנטה אנה תשע ערים תאומות: הונדורס לה סייבה, הונדורס ארצות הברית סנטה אנה, קליפורניה, ארצות הברית ניקרגואה לאון, ניקרגואה ברזיל פיראסיקבה, סאו פאולו, ברזיל ארצות הברית מיראמר, פלורידה, ארצות הברית שוודיה יבלה, שוודיה אל סלוודור נואבה טרינידד, אל סלוודור אל סלוודור נחאפה (אנ'), אל סלוודור אל סלוודור אקאחוטלה (אנ'), אל סלוודור מדיה וקבצים בנושא סנטה אנה בוויקישיתוף אתר האינטרנט הרשמי של סנטה אנה סנטה אנה, באתר אנציקלופדיה בריטניקה (באנגלית)
דוקטור לשם כבוד

דוקטור לשם כבוד (בלטינית: .Dr. h. c) הוא תואר כבוד שמעניק מוסד אקדמי, לרוב אוניברסיטה, כדי לכבד אישים שהוא חפץ ביקרם. התואר מוענק לאות הוקרה על הישגים בתחום המדע, על תרומה מיוחדת לחברה או על תרומה כספית נכבדה לאוניברסיטה. השם העברי לתואר הוא תרגום honoris causa מלטינית. אישים שזכו לכמה תוארי דוקטור לשם כבוד נושאים בתואר .Dr. h. c. mult. לראשונה הוענק תואר לשם כבוד בשנת 1478 (או 1479) בידי אוניברסיטת אוקספורד לליונל וודוויל (אנ'), גיסו של אדוארד הרביעי, מלך אנגליה. בשלהי המאה ה-16 הענקת תואר לשם כבוד הפכה למקובלת באנגליה. אוניברסיטת הרווארד העניקה לראשונה תואר כבוד בשנת 1692, ומאז ועד 2019 העניקה תוארי כבוד ליותר מ-2,300 אנשים. קיימת גם ביקורת כלפי הנוהג של מתן תואר דוקטור לשם כבוד. אחד האירועים הזכורים בישראל בו הוענק תואר דוקטור לשם כבוד היה הענקת התואר לרמטכ"ל יצחק רבין מטעם האוניברסיטה העברית בירושלים, עם תום מלחמת ששת הימים. בטקס זה נשא רבין את נאום הר הצופים. אוניברסיטת בר-אילן מעניקה תואר דוקטור לשם כבוד גם לארגונים. בארגונים הזוכים: מגן דוד אדום ותנועת הנוער בני עקיבא. נשיא המדינה ראובן ריבלין, מקבל תואר ד"ר לשם כבוד מטעם אוניברסיטת אריאל. י"ב בתמוז תשפ"א, 22 ביוני 2021 יהורם גאון ובני גנץ בעת קבלת דוקטור לשם כבוד באוניברסיטת בר אילן נלסון מנדלה - זכה ב-50 תוארי דוקטור לשם כבוד באקמינסטר פולר - אדריכל, ממציא, פילוסוף ואיש רוח אמריקאי. זכה ב-47 תוארי דוקטור לשם כבוד טנזין גיאטסו (הדלאי לאמה) - זכה ב-43 תוארי דוקטור לשם כבוד תמר אלמוג ועוז אלמוג, כל שקרי האקדמיה, ידיעות ספרים, 2020, עמ' 38–40. תקנון דוקטור לשם כבוד, באתר האוניברסיטה העברית בירושלים בן-גוריון מקבל תואר דוקטור לשם כבוד באוניברסיטה העברית, סרטי גבע, ארכיון שפילברג, 1958 (התחילה 2:16) נתן ליפסון, האינטרסים שמאחורי הטקסים: על מה ולמי האוניברסיטאות מעניקות תארים לשם כבוד, באתר TheMarker‏, 29 בינואר 2023 Honorary Degrees - Early History, Oxford University Honorary Degrees, Harvard University אלמוג, תמר ואלמוג, עוז, כל שקרי האקדמיה : מה התקלקל במודל האוניברסיטאי ומה יחליף אותו, ידיעות ספרים, 2020, עמ' 38-40, מסת"ב 978-965-564-948-2
מורגן שניידרלין

מורגן שניידרלין (בצרפתית: Morgan Schneiderlin; נולד ב-8 בנובמבר 1989 בזלווילר, אלזס) הוא כדורגלן צרפתי המשחק בקבוצת קוניאספור בעמדת הקשר אחורי. שניידרלין החל את קריירת המשחק שלו בקבוצות הנוער של שטרסבורג ובגיל 16 הוא חתם על חוזה לקבוצה הבוגרת. בעונת 2006 הוא שותף פעמיים וקבוצתו עלתה לליגה הראשונה. בעונה שלאחר מכן הוא שותף בשלושה משחקים בלבד. בעקבות ירידת שטרסבורג לליגה השנייה הם נדרשו לאזן את התקציב ולכן מכרו את שניידרלין בן ה-18 לסאות'המפטון. בניגוד לשנתיים בשטרסבורג, בסאות'המפטון הוא מרכיב חשוב בקבוצה ששיחקה בליגה השנייה באנגליה. בתום אותה עונה הקבוצה ירדה לליגה השלישית. לאחר שתי עונות בליגה השלישית הם עלו לליגה השנייה ושנה לאחר מכן עלו לפרמייר ליג. בעונת 2012/13 הוא נבחר לשחקן המצטיין של סאות'המפטון, למתקל המצטיין של הפרמייר ליג ולפי מספר כלי תקשורת בריטים גם למתקל המצטיין באירופה. בעונת 2013/14 בעקבות מנויו של מאוריסיו פוצ'טינו כמאמן הקבוצה, הוא הפך לשחקן חשוב שסביבו פוצ'טינו בנה את הקבוצה. ב-13 ביולי 2015, חתם שניידרלין לארבע עונות עם אופציה לעונה נוספת במנצ'סטר יונייטד ששילמה עבורו 25 מיליון ליש"ט. ב-8 באוגוסט 2015, ערך שניידרלין את הופעת הבכורה שלו במדי מנצ'סטר יונייטד כשפתח בהרכב בניצחון 0–1 על טוטנהאם הוטספר במסגרת המחזור הראשון של הפרמייר ליג. ב-12 בינואר 2017 חתם שניידרלין לשלוש וחצי שנים באברטון עבור 20 מיליון ליש"ט. ב-15 בינואר ערך שניידרלין את הופעת הבכורה שלו במדי אברטון בניצחון 4–0 על מנצ'סטר סיטי. ב־23 ביוני 2020 שניידרלין חתם בקבוצת ניס מהליגה הבכירה בצרפת. וחזר לליגת העל של צרפת לאחר 12 שנים בכדורגל האנגלי. ב-28 בינואר 2023 הושאל שניידרלין לוסטרן סידני וונדררס האוסטרלית. ב-1 באוגוסט 2023 חתם בקוניאספור הטורקית. ב-2014 הוא זומן לראשונה לנבחרת הבוגרת של צרפת והיווה אחד משבעת המחלפים לסגל צרפת למונדיאל 2014. בעקבות פציעות בנבחרת הצרפתית הוא נכנס לסגל צרפת למונדיאל יחד עם לואיק רמי ורמי קאבלה. המשחק הראשון של שניידרלין בנבחרת צרפת היה כמחליף במשחק ידידות לפני המונדיאל. את הופעתו הרשמית הראשונה ערך במשחק השלישי בשלב הבתים במונדיאל. בעקבות יכולת טובה של צרפת והבטחת העלייה לשלב הבא, מאמן נבחרת צרפת דידייה דשאן ערך 6 חילופים לפני המשחק השלישי. שניידרלין סיים 90 דקות בתיקו 0–0 של צרפת נגד נבחרת אקוודור. זו הייתה ההופעה היחידה שלו במונדיאל 2014, בה נבחרתו הגיע לשלב רבע הגמר. שניידרלין לא הייתה אמור להיות שותף בתחרות יורו 2016 אולם פציעה של אנגולו קאנטה הכניסה אותו לסגל הנבחרת. הוא לא שותף כלל בטורניר בו צרפת הגיע עד לגמר בו הפסידה. סה"כ שניידרלין שותף ב-15 משחקים בנבחרת צרפת בשנים 2014–2015. שטרסבורג גביע גומבארדלה: 2006 סאות'המפטון פרס הפוטבול ליג: 2010 מנצ'סטר יונייטד הגביע האנגלי: 2015/2016 מדיה וקבצים בנושא מורגן שניידרלין בוויקישיתוף מורגן שניידרלין, ברשת החברתית אקס (טוויטר) מורגן שניידרלין, ברשת החברתית אינסטגרם מורגן שניידרלין, באתר Transfermarkt מורגן שניידרלין, באתר Soccerway מורגן שניידרלין, באתר BDFutbol מורגן שניידרלין, באתר WorldFootball.net מורגן שניידרלין, באתר National Football Teams מורגן שניידרלין, באתר FootballDatabase.eu מורגן שניידרלין, באתר ESPN מיכאל יוכין‏, מורגן פרימן: דרכו הנדירה של מורגן שניידרלין לצמרת הכדורגל, באתר וואלה, 12 ביולי 2015 גביע גומבארדלה הוא גביע המדינה לנוער
בן דב

האם התכוונתם ל... אילן בן דב – איש עסקים ישראלי אסף בן דב – מנכ"ל מועדון הכדורגל מכבי חיפה דב בן דב – קלע אולימפי ישראלי יואב בן דב (אמן) – אמן ישראלי רב-תחומי יואב בן דב (פילוסוף מדע) – פילוסוף ישראלי יוסי בן-דב – איש חינוך ישראלי יעקב בן דב – צלם ישראלי יצחק בן דב – איש צבא ומנהל ישראלי ניצה בן-דב – חוקרת ספרות ישראלית שבתי בן דב – לוחם בארגון הלח"י והוגה דעות
המשמר האזרחי (ספרד)

המשמר האזרחי של ספרד (בספרדית: Guardia Civil) הוא הז'נדרמריה של ספרד, כלומר משטרה חמושה לטיפול בנושאי ביטחון-פנים, שמירת-גבול ושמירה על הסדר ומתפקדת ככוח התערבות לאומי. המשמר מקביל לז'נדרמריה הצרפתית ולקרביניירי באיטליה וחבר בז'נדרמריה האירופית. מדי היום-יום של אנשי המשמר הם בצבע טורקיז כהה והם חובשים כומתה, בעוד מדי הייצוג שלהם כוללים כובע משולש מסורתי. סימול כלי הרכב של המשמר הוא ירוק-לבן. המשמר נוסד בשנת 1844, בימי מלכת ספרד איזבלה השנייה ומונה כ-80,000 משרתי קבע. למשמר אחריות על לוחמה בטרור וסילוק פצצות, שמירת גבול ומניעת הברחות, שיטור תנועה בין-עירוני, שיטור ימי ומשמר חופים, חילוץ והצלה ואכיפת חוקי הגנת הטבע והסביבה. המשמר נוסד בשנת 1844, בימי המלכה איזבלה השנייה כמשטרה לאומית. עד אז האחריות על אכיפת הסדר הציבורי נעשתה באמצעות התארגנויות על בסיס מקומי התנדבותי-למחצה (Hermandad). התארגנויות אלה נודעו, בעיקר באזורים הכפריים, כמושחתות ונאמנות פוליטית לאדון הפיאודלי של השטח ולאו דווקא לשלטון המרכזי. הנושא הראשון בו טיפל המשמר היה שוד הדרכים, שהיה מכת-מדינה, בעיקר באנדלוסיה והנושא המשיך להעסיק אותו באופן מרכזי שנים רבות. בנוסף היה המשמר הזרוע המרכזית של המלוכה בטיפול באיכרים צמיתים רפובליקנים (שתמכו בעקרונות המהפכה הצרפתית ופעלו נגד המלוכנות ונגד שיטת הפיאודליזם הספרדי) שניסו להתארגן נגד אדוניהם. לפי הדוגמה הצרפתית, המשמר אומן וצויד ככוח צבאי-למחצה, בעל יכולת תנועה ומעבר מהיר מחזית לחזית. חלק מאנשי הכוח פעלו כפרשים קלים. בימי מלחמת האזרחים בספרד נתפס המשמר האזרחי, שפעל בעיקר במרחב הכפרי, כבעל זיקה לבעלי האחוזות העשירים, שהשתייכו למגמה המלוכנית ולפשיסטים. הרפובליקה הספרדית השנייה הקימה בערים את משמרות ההסתערות (Guardia de Asalto) שאוישו באנשי מעמד הפועלים. חלק ניכר מאנשי המשמר האזרחי פעלו בעת המלחמה לצד פרנקו ונגד "צבא העם" של הרפובליקה. במקביל יצרה ממשלת הרפובליקה על סמך אנשי משמר ותיקים אנטי-פשיסטים ומגויסים חדשים את "המשמר הלאומי הרפובליקני" (Guardia Nacional Republicana - GNR). בשלבי המלחמה האחרונים נלחמו אנשי המשמר אלה מול אלה משני צידי המתרס. בימי ספרד תחת שלטון פרנקו חודש המשמר והיווה כוח לחימה ושיטור ביטחוני, בעיקר נגד לוחמי הגרילה והמחתרת הבסקית אט"א. תחת שלטון פרנקו גדל הארגון והועצם. הוכפפה אליו משטרת התנועה הארצית והוקמו בו מחלקת כלבנות ומחלקת מסוקים. לאחר הקמת ספרד הדמוקרטית התמקצע הארגון כארגון ביטחון ואכיפת סדר מודרני במדינה דמוקרטית. הקצונה נותרה מועסקת בשכר, אך שורות הארגון נפתחו גם למתנדבים. במקביל פותחו במשמר מסלולים מקצועיים כלוחמה בטרור, סילוק פצצות (יחידת TEDAX), הגנה על שדות תעופה, סיוע חמוש לפעולות אכיפת מכס, חילוץ והצלה ושיטור ימי (משמר חופים). מדיה וקבצים בנושא המשמר האזרחי בוויקישיתוף אתר האינטרנט הרשמי של המשמר האזרחי המשמר האזרחי, ברשת החברתית פייסבוק המשמר האזרחי, ברשת החברתית אקס (טוויטר) המשמר האזרחי, ברשת החברתית אינסטגרם סרטונים בערוץ של המשמר האזרחי, באתר יוטיוב המשמר האזרחי, באתר אנציקלופדיה בריטניקה (באנגלית) ישראל, משטרה. המשמר האזרחי, דף שער בספרייה הלאומית ג'ורג' אורוול, מחווה לקטלוניה, עמ' 133,105
לואיק רמי

לואיק רמי (בצרפתית: Loïc Rémy; נולד ב-2 בינואר 1987), הוא כדורגלן צרפתי המשחק בעמדת החלוץ. רמי נולד בריליאו-לה-פאפ שבמחוז רון להורים ממוצא מרטיניקי. את שנות הנוער הוא התחיל בקבוצת ASPTT ליון וב-1999 עבר לאולימפיק ליון שם גם חתם על החוזה המקצועני הראשון שלו בשנת 2006. בינואר 2008 הוא הושאל ללאנס לחצי עונה שבסיומה הוא שם לליון. באותו קיץ הוא נמכר לניס תמורת 8 מיליון אירו, הסכום הגבוה ביותר בו ניס רוכשת שחקן. ב-2010 הוא הצטרף לקבוצת מרסיי. בעונתו הראשונה הוא הבקיעה 18 שערים ב-41 משחקים, בכל המסגרות. ובעונתו השנייה 22 ב-47 משחקים, כאשר יחד עם מתייה ולבואנה הם אחראיים על מעל 50% משערי הקבוצה. במחזור האחרון הוא נפצע, פציעה שבעקבותיה הוא לא שותף ביורו 2012 ומפסיד את אימוני טרום עונה 2012/13. בעקבות הפציעה הוא איבד את מקומו בהרכב הפותח ומשחק פחות. בינואר 2013, מפני שהוא לא שיחק הרבה, הוא מעדיף לעבור לאתגר הבא ומצטרף לקווינס פארק ריינג'רס מהפרמייר ליג. הוא מבקיע 6 שערים ב-14 משחקים אך זה לא מנע מקווינס פארק ריינג'רס לרדת ליגה. בעקבות זאת הוא עבר לניוקאסל יונייטד בהשאלה לעונת 2013/14. ב-31 באוגוסט 2014, הושלמה עסקת העברתו של רמי לצ'לסי. ב-13 בספטמבר ערך את הופעתו הבכורה נגד סוונסי סיטי כאשר נכנס כמחליף, והבקיע את שער הבכורה בקבוצה בניצחון 2–4. ב-30 באוגוסט 2016 הושאל רמי לקריסטל פאלאס עד לסיום העונה. ב-1 בספטמבר 2017 חתם רמי בלאס פאלמס לשנתיים. ב-28 בינואר 2018 הושאל רמי לחטאפה. ב-13 ביולי 2018 חתם רמי בליל. ב-28 באוגוסט 2020 חתם רמי בריזספור הטורקית. בנובמבר 2007 שיחק לראשונה בנבחרת צרפת בכדורגל עד גיל 21. הוא שיחק בה במשך שנתיים בהן שותף ב-11 משחקים והבקיע 3 שערים. במרץ 2008 הוא זומן לראשונה לנבחרת הבוגרת של צרפת כמחליף של תיירי הנרי. הוא השתתף במוקדמות יורו 2012 ואף כבש 2 שערים. נכלל בסגל נבחרת צרפת ליורו 2012 אולם בעקבות פציעה לא נסע לטורניר. הפציעה שיבשה לו את הקריירה, ומנעה ממנו גם לשחק בנבחרת הלאומית ורק במאי 2013, שנה לאחר הפציעה, הוא שב לנבחרת למשחקי מוקדמות מונדיאל 2014. תחילה נכלל בסגל המורחב של צרפת למונדיאל 2014 אך בעקבות מספר פציעות של שחקנים בסגל הצרפתי, הוא נסע להשתתף בטורניר שנערך בברזיל. ליון אליפות צרפת (2): 2007, 2008 מרסיי הסופר קאפ הצרפתי: 2011 גביע הליגה הצרפתית: 2012 צ'לסי גביע הליגה האנגלית: 2014/2015 אליפות אנגליה: 2014/2015 מדיה וקבצים בנושא לואיק רמי בוויקישיתוף לואיק רמי, באתר Transfermarkt לואיק רמי, באתר Fussballdaten.de (בגרמנית) לואיק רמי, באתר Soccerway לואיק רמי, באתר BDFutbol לואיק רמי, באתר WorldFootball.net לואיק רמי, באתר National Football Teams לואיק רמי, באתר FootballDatabase.eu לואיק רמי, באתר ESPN